Marmarahavet

Marmarahavet, i antikken kalt for Propontis, er et innhav, fullstendig innenfor grensene av Tyrkia. Det forbinder Svartehavet med Egeerhavet, og således adskiller Tyrkias asiatiske og europeiske deler. Marmarahavet er forbundet med Svartehavet i nordøst gjennom Bosporosstredet og i sørvest med Egeerhavet gjennom Dardanellene. Bosporos deler byen Istanbul i en asiatisk og en europeisk side.

miniatyr|Marmarahavet fra akterstavnen av en båt, og med utsikt mot Yassiada, en av Prinseøyene.

 Areal 
Arealet til Marmarahavet er på  km². Det er 280 km langt fra nordøst til sørvest og rundt 80 km bredt på det bredeste. Gjennomsnittsdybden er på 494 meter, og havet er  meter dypt på det dypeste.Sea of Marmara Encyclopedia.com Det er to store øygrupper i havet, Prinseøyene og Marmaraøyene.

 Jordskjelv 
Den nordanatolske forkastning går under Marmarahavet. Forkastningen har utløst mange jordskjelv, det siste av katastrofalt omfang skjedde 17. august 1999 og hadde sitt episenter i Izmitområdet.«Deadly earthquake strikes Turkey», History.com«Historic Earthquakes Magnitude 7.6 Turkey 1999 August 17 00:01:39 UTC», Earthquake Hazards Program, USGS

 Omfang 
Den internasjonale hydrografiske organisasjon har definert omfanget av Marmarahavet som følgende:«Limits of Oceans and Seas, 3rd edition»  (PDF). International Hydrographic Organization. 1953. I vest: Dardanellene grenser mot Egeerhavet (en linje sammenføyer Kum Kale (26°11'E) og Kapp Helles). I nordøst: En linje sammenføyer Kapp Rumili med Kapp Anatoli (41°13'N).

 Navn 
Marmarahavet har sitt navn fra øya Marmaraøya som har rike kilder på marmor, fra gresk μάρμαρον, mármaros, «marmor».«Marmaron», Liddell, Henry George; Scott, Robert: A Greek-English Lexicon. Perseus.

Havets opprinnelige navn, antikkens greske Propontis er avledet fra pro- (før) og pontos (hav). Det oppsto fra det faktum at grekerne seilte gjennom det for å komme til Svartehavet, Pontos. I gresk mytologi brakte en storm i Propontis argonautene tilbake til en øy de hadde forlatt, framskyndet en kamp hvor enten Jason eller Herakles, i henhold til ulike kilder, drepte kong Kyzikos som ved en feiltagelse trodde de var hans fiender pelasgere.«Cyzicus (Kyzikos)», 1911 Encyclopædia Britannica«Jason and the Argonauts», Greeka

 Fotnoter 

 Referanser 

 Eksterne lenker 

 «Sea of Marmara: Where Ancient Myth and Modern Science Mix», Science Focus – SeaWiFS

Kategori:Middelhavet
Kategori:Tyrkias geografi
Kategori:Marmararegionen